ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650058891

ขอความช่วยเหลือซ่อมแซมไฟฟ้าส่องสว่างดับ บริเวณ ป้ายหยุดรอรถโดยสารประจำทาง ถนนรามคำแหง 2 แขวงดอกไม้ เขตประเวศ กรุงเทพมหานคร จุดสังเกต อยู่ตรงข้ามกับมหาวิทยาลัยรามคำแหง 2 และป้ายหยุดรอรถโดยสารประจำทางอยู่ใกล้กับซอย 3 ถนนรามคำแหง 2  เนื่องจากผู้ร้องแจ้งว่า ในบริเวณพื้นที่ดังกล่าว มีไฟฟ้าส่องสว่างเพียงแค่ 1 ดวง แต่ประสบปัญหาไฟฟ้าส่องสว่างดับ ไม่สามารถใช้งานได้ ซึ่งประกอบกับผู้ร้องแจ้งว่า เคยแจ้งเรื่องเข้าไปยังหน่วยงานภาครัฐแล้ว ทางเจ้าหน้าที่ของหน่วยงานที่เกี่ยวข้องเข้ามาแก้ไขปัญหาโดยการนำไฟฟ้ามาติดตั้งเพียงแค่ 1 ดวง แต่ไม่ใช่หลอดไฟฟ้าที่ใช้งานตามปกติ เป็นหลอดไฟฟ้าดวงเล็ก เหมือนเป็นการนำหลอดไฟฟ้ามาติดตั้งชั่วคราว อาจจะเป็นไฟโซล่าเซลล์หรือไฟอะไรสักอย่าง (ตามผู้ร้องแจ้ง) แต่ไฟฟ้ายังส่องไม่สว่างเพียงพอ ทำให้พื้นที่ดังกล่าวยังมืดอยู่เช่นเดิม ทำให้ผู้ร้องและประชาชนที่สัญจรผ่านได้รับความเดือดร้อนเป็นอย่างมาก // 29/01/2566 ผู้ร้องแจ้งข้อมูลเพิ่มเติม เนื่องจากผู้ร้องแจ้งว่าป้ายหยุดรอรถโดยสารประจำทาง อยู่ใกล้กับทางเข้าซอยไปยังโรงเรียนกรุงเทพพิทยา ซึ่งผู้ร้องแจ้งว่า มีไฟ เพิ่มเพียงจำนวน 1 ดวง ซึ่งไม่ทราบว่าเป็นไฟโซล่าเซลล์หรือไม่ ทำให้ยังไม่สว่าง ผู้ร้องคาดว่าเหมือนการติดตั้งไว้ก่อนรออีกหน่วยงานงานเข้าดำเนินการ จึงประสงค์ให้หน่วยงานที่เกี่ยวข้องเร่งดำเนินการโดยเร็ว

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น
#1555 #citydata